दिनेश सिंह

जन्म : १४ सितम्बर १९४७

जन्म स्थान : गौरारुपई, लालगंज, रायबरेली, उत्तरप्रदेश, भारत ।

शिक्षा : स्नातक

रचनाकाल : १९७० से अब तक

व्यवसाय : कवि-रूप में प्रतिष्ठित, उत्तर प्रदेश शासन के स्वास्थ्य विभाग से सेवा निवृत्त।

प्रकाशन : अज्ञेय द्वारा संपादित 'नया प्रतीक' में पहली कविता प्रकाशित हुई। 'धर्मयुग', 'साप्ताहिक हिन्दुस्तान' तथा देश की लगभग सभी बड़ी छोटी पत्र-पत्रिकाओं में गीत, नवगीत तथा छन्दमुक्त कविताएं, रिपोर्ताज, ललित निबंध तथा समीक्षाएं निरंतर प्रकाशित होती रहीं। 'नवगीत दशक' तथा 'नवगीत अर्द्धशती' के नवगीतकार तथा अनेक चर्चित व प्रतिष्ठित समवेत कविता संकलनों में गीत तथा कविताएं प्रकाशित।

प्रकाशित कृतियाँ : पूर्वाभास, समर करते हुए, टेढ़े-मेढ़े ढाई आखर, मैं फिर से गाऊँगा ।

अप्रकाशित कृतियाँ : गोपी शतक, नेत्र शतक (सवैया छंद), परित्यक्ता (शकुन्तला-दुष्यंत की पौराणिक कथा को आधुनिक संदर्भ देकर मुक्तछंद की महान काव्य रचना) चार नवगीत-संग्रह तथा छंदमुक्त कविताओं के संग्रह तथा एक गीत और कविता से संदर्भित समीक्षकीय आलेखों का संग्रह आदि।

संपादन : चर्चित व स्थापित कविता पत्रिका 'नये-पुराने' (अनियतकालीन) का संपादन।

सम्मान : राजीव गांधी स्मृति सम्मान, अवधी अकेडमी सम्मान, पंडित गंगासागर शुक्ल सम्मान, बलवीर सिंह 'रंग' पुरस्कार

संपर्क - ग्राम-गौरा रूपई, पोस्ट-लालूमऊ, रायबरेली (उ.प्र.)